**Պենելոպա Մերի Մորդոնտ** (անգլ.՝ Penelope Mary Mordaunt, մարտի 4, 1973(1973-03-04), Տորկի, Torbay, Դևոն, Անգլիա, Միացյալ Թագավորություն), բրիտանացի քաղաքական գործիչ, Մեծ Բրիտանիայի պաշտպանության նախարար առաջին կինը (2019 թվականի մայիսի 1-ից մինչև 2019 թվականի հուլիսի 24-ը)։

Կենսագրություն
--------------

Ծագում է ընտանիքից, որը պատմականորեն կապված Է Լեյբորիստական կուսակցության հետ։ Պենի Մորդոնտի նախնիների թվում են ՝ Ֆիլիպ Սնոուդենը, Գանձապետարանի կանցլերի պաշտոնում առաջին լեյբորիստը, ինչպես նաև Ջորջ Լենսբերին, 1930-ական թվականներին կուսակցության առաջնորդ և դերասանուհի Անժելա Լենսբերիի պապը։

Ավարտել է Վոթերլուվիլի Օքլենդի կաթոլիկ դպրոցը (Հեմփշիր), այնուհետև աշխատել է իլյուզիոնիստի օգնական և իր ընտանիքում առաջինն ընդունվել է համալսարան (Ռեդինգում ուսումնասիրել է փիլիսոփայություն)։ Ուսանողական տարիներին ակադեմիական արձակուրդ էր վերցրել աշխատել Ռումինիայի հիվանդանոցներում և ապաստարաններում (սեփական խոսքերով Պենի Մորդոնտը հենց այդ ժամանակվանից է հետաքրքրվել քաղաքականությամբ)։

2010 թվականին ընտրվել է Հյուսիսային Փորթսմուտի շրջանի Համայնքների պալատ։

Մեծ Բրիտանիայի ռազմածովային նավատորմի պահեստազորում է կրտսեր լեյտենանտի կոչումով։

2014 թվականին մասնակցել է բրիտանական Splash հեռուստաընկերության ռեալիթի-շոուին՝ ջրի ցատկում մրցելով հայտնի մարդկանց հետ (նրան մարզել է Թոմաս Դեյլին)։

2014 թվականի հուլիսի 15-ին վարչապետ Դևիդ Քեմերոնը մի շարք վերադասավորումներ է կատարել իր աշխատասենյակում, ի թիվս այդ միջոցների Պենի Մորդոնտին նշանակելով համայնքների և տեղական ինքնակառավարման նախարարի խորհրդարանական օգնական։

Պահպանողական կառավարություններում
---------------------------------

2015 թվականի մայիսի 11-ին Քեմերոնը ձևավորել է 18 տարվա ընթացքում առաջին պահպանողական կաբինետը և Պենի Մորդոնտը դարձել է բրիտանական պատմության մեջ զինված ուժերի կրտսեր նախարարի պաշտոնում առաջին կինը։

ԵՄ-ին Մեծ Բրիտանիայի անդամակցության շուրջ 2016 թվականի հանրաքվեի նախապատրաստման ընթացքում Բրեքսիթի օգտին է քարոզել։ Մասնավորապես՝ ելույթ ունենալով BBC-ում Էնդրյու Մարայի ծրագրում, հայտարարել Է, որ Մեծ Բրիտանիան հնարավորություն չունի կանխել Թուրքիայի անդամակցությունը Եվրամիությանը, սակայն նրա այդ պնդումը նույն օրը հերքվել է վարչապետ Քեմերոնի կողմից և քաղաքական հակառակորդների կողմից մեկնաբանվել որպես գիտակցված սուտ։

2016 թվականին պաշտպանել է Անդրեա Լեդսի թեկնածությունը, որը պայքարում էր պահպանողական կուսակցությունում առաջնորդության համար, այդ թվում մասնակցել է խորհրդարանի շենքի երթին՝ «Leadsom for leader» կարգախոսի ներքո։ Conservative Home-ի համար հոդվածում գրել է, որ կուսակցության նոր առաջնորդին անհրաժեշտ է ամուր վստահություն Մեծ Բրիտանիայի համար բարենպաստ ապագայի նկատմամբ ԵՄ-ից դուրս, ինչպես նաև բանակցողի հնարամիտ ունակությունները, և որ Լեդսը լավագույնս բավարարում է այդ պահանջներին։

2016 թվականի հուլիսին Թերեզա Մեյը ձևավորել է իր կառավարությունը, որտեղ Աշխատանքի և կենսաթոշակների նախարարությունում Մորդոնտը դարձել է հաշմանդամություն ունեցող անձանց գործերի կրտսեր նախարար։

2017 թվականի արտահերթ խորհրդարանական ընտրությունների արդյունքներով, որոնք որոշ չափով նվազեցրել են պահպանողականների ժողովրդականությունը, Մորդոնտն իր նախկին ընտրատարածքում ստացել է ընտրողների 54,8 տոկոսի աջակցությունը՝ 7,8 տոկոսով բարելավելով 2015 թվականի ընտրությունների արդյունքը (նրա հիմնական մրցակից լեյբորիստ Ռումալ Խանը ստացել է միայն 33,7 տոկոս)։

2017 թվականի նոյեմբերի 9-ին Պրիտի Պաթելը հարկադրված հրաժարականից հետո նշանակվել է Մեյի երկրորդ կաբինետում Միջազգային զարգացման նախարար։ 2018 թվականից նա Կանանց և հավասարության նախարար է։

2019 թվականի մայիսի 1-ին նշանակվել է Մեծ Բրիտանիայի պաշտպանության նախարար՝ դառնալով այդ պաշտոնում առաջին կինը Մեծ Բրիտանիայի պատմության մեջ և պահպանելով կանանց ու հավասարության նախարարի պաշտոնը։

2019 թվականի հուլիսի 24-ին ձևավորվել է Բորիս Ջոնսոնի կառավարությունը, որտեղ Մորդոնտը ոչ մի նշանակում չի ստացել։

Անձնական կյանք
--------------

Գտնվում է ՏՏ ընկերության տնօրեն Իան Լայոնի հետ փաստացի ամուսնության մեջ։

Մորդոնտը ղեկավարում է քաղաքային իշխանություններին պատկանող Ուայմերինգ Պատմական կալվածքի հիմնադրամը, որի գլխավոր շենքը կառուցվել է 1581 թվականին, գտնվում է Պորտսմուտում և հայտնի է իր նախկին տերերի ուրվականների մասին լեգենդներով։

Ծանոթագրություններ
------------------

1. ↑  Jane Fryer (2014 թ․ հունվարի 17). «Why our sexiest MP (who wants to be the new Mrs Thatcher) is flaunting her wibbly bits on Splash! tonight» (անգլերեն). MailOnline. Վերցված է 2017 թ․ նոյեմբերի 11-ին.
2. ↑  «Who is Penny Mordaunt?» (անգլերեն). BBC News. Վերցված է 2017 թ․ նոյեմբերի 9-ին.
3. ↑  «Brexiteer Penny Mordaunt promoted to international development secretary» (անգլերեն). The Irish News. 2017 թ․ նոյեմբերի 9. Վերցված է 2017 թ․ նոյեմբերի 9-ին.
4. ↑  Alice Philipson (2014 թ․ հունվարի 13). «Tory MP Penny Mordaunt in training for Splash!» (անգլերեն). Telegraph. Վերցված է 2017 թ․ նոյեմբերի 11-ին.
5. ↑  Andrew Sparrow (2014 թ․ հուլիսի 15). «Reshuffle 2014 - Michael Gove leaves education to become chief whip: Politics live blog» (անգլերեն). The Guardian. Վերցված է 2017 թ․ նոյեմբերի 9-ին.
6. ↑  «David Cameron unveils first all-Tory Cabinet in 18 years» (անգլերեն). ITV. 2015 թ․ մայիսի 11. Վերցված է 2017 թ․ նոյեմբերի 9-ին.
7. ↑  Adam Withnall (2016 թ․ մայիսի 22). «Tory minister Penny Mordaunt 'plain and simple lying' over Turkey joining EU» (անգլերեն). Independent. Վերցված է 2017 թ․ նոյեմբերի 9-ին.
8. ↑  Ashley Cowburn (2017 թ․ նոյեմբերի 9). «Penny Mordaunt profile: Royal Navy reservist and Brexiteer replacing Priti Patel as International Development Secretary» (անգլերեն). Independent. Վերցված է 2017 թ․ նոյեմբերի 11-ին.
9. ↑  «Who is Penny Mordaunt? MP who stripped to swimwear on TV replaces Priti Patel» (անգլերեն). Express. 2017 թ․ նոյեմբերի 9. Վերցված է 2017 թ․ նոյեմբերի 11-ին.
10. ↑  «Portsmouth North». *Election 2017* (անգլերեն). BBC News. Վերցված է 2017 թ․ նոյեմբերի 11-ին.
11. ↑  Joe Watts (2017 թ․ նոյեմբերի 9). «Penny Mordaunt replaces Priti Patel as International Development Secretary following Israel meeting scandal» (անգլերեն). Independent. Վերցված է 2017 թ․ նոյեմբերի 9-ին.
12. ↑  Jessica Elgot (2019 թ․ մայիսի 1). «Penny Mordaunt becomes first ever female defence secretary» (անգլերեն). The Guardian. Վերցված է 2019 թ․ մայիսի 2-ին.
13. ↑  «Prime Minister Boris Johnson: Who's in his cabinet?» (անգլերեն). BBC News. 2019 թ․ հուլիսի 25. Վերցված է 2019 թ․ հուլիսի 25-ին.
14. ↑  Kate Proctor, Martin Coulter (2017 թ․ նոյեմբերի 10). «Who is Penny Mordaunt? New International Development Secretary and former Splash star who replaces Priti Patel» (անգլերեն). Evening Standard. Վերցված է 2017 թ․ նոյեմբերի 11-ին.
15. ↑  Stephen Stafford (2013 թ․ փետրվարի 15). «Volunteers' hopes for 'haunted' Wymering Manor» (անգլերեն). BBC News. Վերցված է 2019 թ․ մայիսի 18-ին.

Արտաքին հղումներ
----------------

* «Rt Penny Mordaunt MP» (անգլերեն). UK Parliament. Վերցված է 2017 թ․ նոյեմբերի 9-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պենի Մորդոնտ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · Թվիթթեր |
|  |
| Չափորոշչային վերահսկողություն | GND: 1245938282 · VIAF: 4931163756437234480002 · WorldCat VIAF: 4931163756437234480002 |

 |